En voksen hann som står oppreist kan måle opptil 1,83 meter og veie opptil 227 kg. Gjennomsnittsvekten er derimot rundt 140 kg for hanner, og rundt 90 kg for hunner. miniatyr| En hunngorilla måler vanndybden med en grein i Nouabalé-Ndoki nasjonalpark i den nordlige republikken Kongo. Dette er et eksempel på hvordan gorillaer kan ta i bruk ulike verktøy. Den vestlige lavlandsgorillaen kan ta i bruk ulike verktøy og benytte disse. Noen eksempler kan være å velge ut greiner eller fjerne blader og bark. Den kan også tilpasse lengden på en pinne til hullenes dybde ved at den begynner med en av de største pinnene som er tilgjengelig og gradvis modifiserer den, helt til den passer perfekt for å settes inn i et hull som inneholder mat. Dette viser gorillaenes intelligens, som kan sammenlignes med et lite menneskebarn.